গাজীপুর ডিজিটাল ইউনিভার্সিটি

গাজীপুর ডিজিটাল ইউনিভার্সিটি বাংলাদেশের একটি বিশেষায়িত সরকারি বিশ্ববিদ্যালয়। এর পূর্ব নাম ছিল বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ। বিশ্ববিদ্যালয়টি বাংলাদেশের রাজধানী ঢাকার অদূরে গাজীপুর জেলার কালিয়াকৈরে অবস্থিত। ২০২৫ সালের ১৯ জুন বাংলাদেশের কিছু গণমাধ্যম জানায়,  গাজীপুর ডিজিটাল ইউনাভার্সিটির নতুন নাম ‘ইউনিভার্সিটি অফ ফ্রন্টিয়ার টেকনোলজি বাংলাদেশ’ রাখার প্রস্তাব করেছে শিক্ষা মন্ত্রণালয়।

ইতিহাস
একুশ শতকের বাংলাদেশকে ডিজিটাল বাংলাদেশ হিসেবে গড়ে তুলতে ও ডিজিটাল শিক্ষা ব্যবস্থার দিকে জোর দিতে ২০১৬ সালের ২৬ জুলাই বাংলাদেশ সরকার জাতীয় সংসদে গাজীপুর জেলার কালিয়াকৈরে কালিয়াকৈর হাই-টেক পার্ক সংলগ্ন এলাকায় ৫০ একর জায়গাজুড়ে একটি বিশ্ববিদ্যালয় স্থাপনের লক্ষ্যে আইন প্রণয়ন করে। ২০১৯ সালের মার্চ থেকে একাডেমিক কার্যক্রম শুরু করেছে।

২০২৫ সালের ১৩ ফেব্রুয়ারি বাংলাদেশের অন্তর্বর্তীকালীন সরকার অধ্যাদেশ জারি করে বিশ্ববিদ্যালয়টির নাম বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ থেকে পরিবর্তন করে গাজীপুর ডিজিটাল ইউনিভার্সিটি নামকরণ করে। যদিও এই বিশ্ববিদ্যালয়ের শিক্ষার্থীরা বাংলাদেশ ডিজিটাল বিশ্ববিদ্যালয় নামকরণের জন্য আন্দোলন করেছেন। ২০২৫ সালের ২৪ ফেব্রুয়ারি, গাজীপুর ডিজিটাল ইউনিভার্সিটির শিক্ষার্থীরা প্রতিষ্ঠানটির নাম পরিবর্তন করে 'বাংলাদেশ ডিজিটাল ইউনিভার্সিটি' করার দাবিতে ঢাকা-গাজীপুর রেলপথ অবরোধ করে।

উদ্দেশ্য ও লক্ষ্যমাত্রা
রূপকল্প ২০২১ বাস্তবায়নে দক্ষ মানবসম্পদ তৈরি, ২০৩০ সালের টেকসই উন্নয়ন লক্ষ্যমাত্রায় অংশগ্রহণ, ২০৪১ সালের মধ্যে উন্নত সমৃদ্ধ বাংলাদেশ এ পৌছানোতে ভুমিকা রাখা, বাংলাদেশ এ অনলাইন শিক্ষার প্রসার ঘটানো এবং দক্ষিণ এশিয়ার মধ্যে একটি অন্যতম উন্নতমানের বিশ্ববিদ্যালয়-এ পরিণত হওয়া।   উন্নত সমৃদ্ধ ডিজিটাল বাংলাদেশ গঠনে ডিজিটাল প্রযুক্তি ব্যবহার করে দক্ষ মানবসম্পদ তৈরি ও উচ্চ শিক্ষায় গবেষণা এবং উদ্ভাবনীতে উৎকর্ষ সাধন।

অবকাঠামো
রাজধানী ঢাকা থেকে প্রায় ৪৬ কিলোমিটার উত্তর-পূর্বকোণে গাজীপুর জেলার কালিয়াকৈরে বঙ্গবন্ধু হাইটেক পার্ক সংলগ্ন বিটিআরসি এর তালিবাবাদ ভূ-উপগ্রহ কেন্দ্রের মধ্যে ৫০ একর জায়গাজুড়ে বিশ্ববিদ্যালয় অবকাঠামো তৈরী করা হয়|

শিক্ষায়তনিক 
বিশ্ববিদ্যালয়ের প্রথম ভর্তি কার্যক্রম শুরু হয়েছে ২০১৮-২০১৯ শিক্ষাবর্ষ থেকে। প্রাথমিকভাবে প্রকৌশল অনুষদের অধীনে ব্যাচেলর অব সায়েন্স ইন আইওটি এবং শিক্ষা ও গবেষণা অনুষদের অধীনে ব্যাচেলর অব সায়েন্স ইন এডুকেশনাল টেকনোলজি এন্ড ইঞ্জিনিয়ারিং কোর্সে ভর্তি শুরু হয়।

অনুষদ 
সাইবার ফিজিক্যাল সিস্টেম ইঞ্জিনিয়ারিং অনুষদ

 আইওটি এন্ড রোবটিক্স ইঞ্জিনিয়ারিং বিভাগ
https://ire.bdu.ac.bd/

ডিজিটাল ট্রান্সফরমেশন ইঞ্জিনিয়ারিং অনুষদ

 এডুকেশনাল টেকনোলজি  এন্ড ইঞ্জিনিয়ারিং বিভাগ 
https://edte.bdu.ac.bd/

সফটওয়্যার এন্ড মেশিন ইন্টেলিজেন্স ইঞ্জিনিয়ারিং অনুষদ

সফটওয়্যার ইঞ্জিনিয়ারিং বিভাগ
https://se.bdu.ac.bd
ডাটা সাইন্স এন্ড ইঞ্জিনিয়ারিং বিভাগ
https://dse.bdu.ac.bd

সিকিউরিটি এন্ড কমিউনিকেশন ইঞ্জিনিয়ারিং অনুষদ

সাইবার সিকিউরিটি ইঞ্জিনিয়ারিং বিভাগ
https://cyse.bdu.ac.bd

ইনস্টিটিউট 
ইনস্টিটিউট ফর অনলাইন এন্ড ডিসটেন্স লার্নিং

 সার্টিফিকেট কোর্স অন ডিজিটাল লার্নিং ডিজাইন
 সার্টিফিকেট কোর্স অন ডিজিটাল কনটেন্ট ডেভেলপমেন্ট
 সার্টিফিকেট কোর্স অন মোবাইল এপ্লিকেশন ডেভলপমেন্ট
 সার্টিফিকেট কোস ইন সাইবার সিকিউরিটি

উপাচার্যবৃন্দ 
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:

প্রশাসনিক এবং একাডেমিক শাখা
২০১৮-২০১৯ শিক্ষাবর্ষ থেকে বাংলাদেশ ডিজিটাল ইউনিভার্সিটি, বাংলাদেশের প্রশাসনিক ও একাডেমিক কার্যক্রম শুরু হয়। গাজীপুর জেলার কালিয়াকৈরে দুটি অস্থায়ী ভবন ভাড়া করে এই শিক্ষা কার্যক্রম শুরু হয়।

নগর কার্যালয়
বাংলাদেশ বিশ্ববিদ্যালয় মঞ্জুরী কমিশন এবং শিক্ষা মন্ত্রণালয়ের সথে সার্বক্ষনিক যোগাযোগ রক্ষার জন্য রাজধানীর আসাদগেটে ফ্ল্যাট নং-এ -৬,প্লট নং-২/৩, ব্লক-এ, ইকবাল রোড, (মিরপুর রোড) মোহাম্মদপুর, ঢাকা-১২০৭ এই ঠিকানায় বিশ্ববিদ্যালয়টির নগর কার্যালয় স্থাপন করা হয়েছে।

তথ্যসূত্র

বহিঃসংযোগ 
 

বাংলাদেশের সরকারি বিশ্ববিদ্যালয়
২০১৮-এ প্রতিষ্ঠিত শিক্ষাপ্রতিষ্ঠান
২০১৮-এ বাংলাদেশে প্রতিষ্ঠিত
গাজীপুর জেলার বিশ্ববিদ্যালয়
বাংলাদেশের বিশেষায়িত বিশ্ববিদ্যালয় ও মহাবিদ্যালয়